Saunders Lewis

Saunders Lewis (né John Saunders Lewis; 15 d’ Octobe 1893 – 1 éd Septimbe 1985) étoait un politicien, poète, dramaturche, médievalisse et critique littéraire galloés. Né dins unne famile ministérielle galloésinte dé ch'Grind Liverpool, Lewis a foait ses études dins unne école privée. Il a archminché à s’intéresser à s'dvisache d'héritance et à chés rachines ceulturelles attindi qu'il étoait soudard dins chole armée britannique durint chope Prumière Djère Mondiale. Nationalisse galloés, Lewis croéyoait, stapindint, qu'il falloait in priorité révardir chole lingue, choke ceulture et chés arts avint d'ovrer à chole obtintion de chode dévolution obin de chole indépindance politique. Chi chés galloés n'décessoait'ent nin d'ete inglophiles et wardoait'ent leu mintalité coloniale, Lewis prédisoait in 1918 que "ch'Parlemint galloés né sroait qu'un consel de comté inlarchie".Jelle Krol (2020), Minority Language Writers in the Wake of World War One: A Case Study of Four European Authors, Palgrave. Page 107.

Adon, Lewis est dévnu ch'co-fondateu de Plaid Genedlaethol Cymru ( Ch'parti national de ch'Poéyis d'Galle ), inhui lonmé Plaid Cymru, a unne réunion muchée avuc d'autes nationalisse in 1925 pindint chl'Eisteddfod Genedlaethol national. Lewis a yeu été décrit per Jan Morris conme ech "pus passionné d'chés patriotes galloés dé ch'vingtième sièke"Jan Morris (1984), The Matter of Wales: Epic Views of a Small Country, Oxford University Press. Page 352., et conme "un d'chés rares écriveux galloés dé ch'vingtième sièke avuc unne réputation uropéenne, mais por granmint d'galloés il étoait seurtoute ch'wardeux dé choke conscience nationnale". Jan Morris (1984), The Matter of Wales: Epic Views of a Small Country, Oxford University Press. Page 132.

Lewis est généralemint arconnu conme étant un d'chés personnaches chés pus importants dé chole litérateure in galloés à ch'vingtième sièke. Es' messache radio Tynged yr laith ('Chl'avnir dé ch'dvisache") est étou vu conme ayant presque à li tout seu seuvé ch'galloés dé chole extinction.

In 1970, Lewis a yeu été lonmé per un Prix Nobel ed litérateur et foait Knight Commander dé chl'Orde Saint Grégoére per ch'Pape Paul VI. Es opinions distributivisses et catholitche traditionalisses li ont baillé unne interprétation à l'foés inti-Marxisse et inti-colonialisse dé chl'histoére galloése et por chl'avnir dé ch'peupe galloés, sous chole influinche dé chou qu'il considéroait conme ayant fonctionné por ch'nationalisme irlindais. Lewis a yeu été voté ch'dixième pus grind héro galloés dins ch'sondache por ch'Jor Saint-David in 2004.Bevan is ultimate Welsh hero extracted 12-04-07

 Cminchmint dé s'vie 
John Saunders Lewis a vu ch'monne dins unne famile galloésinte à Wallasey dins ch'Cheshire, à ch'nord-ouest ed chole Ingeltière, ch'15 octope 1893. Il étoait ch'cadet d'chés troés fius Lodwid Lewis (1859-1933), un pasteu methodisse calvinisse, et de s'fanme Mary Margaret ( née Thomas, 1862-1900). Attindi qu'il avoait six ins, chole mère Lewis a défuncté et s' "Matante Ellen" (Ellen Elizabeth Thomas) a prind l'erlefe dé sin éducation.Jelle Krol (2020), Minority Language Writers in the Wake of World War One: A Case Study of Four European Authors, Palgrave. Pages 76-87.

Jan Morris a décrit Liverpool conme chou qui rsannoait ch'pus à unne métropole por chés gins dé ch'nord dé ch'Poéyis d'Galle.Jan Morris (1984), The Matter of Wales: Epic Views of a Small Country, Oxford University Press. Page 352. Dins in intervu télévisée avuc Aneirin Talfan Davis, Lewis s'est pus tard ramintuvé qué ch'étoait étou vrai attendi qu'il étoait éfant, rapport qu'alintor ed Liverpool "il y avoait approchant chint-mille galloés qui dvisoait'ent galloés... Adon jé n'sus nin né dins chole Ingeltière inglophone... mais dins unne société qui étoait à foait galloése et qui dvisoait galloés."Jelle Krol (2020), Minority Language Writers in the Wake of World War One: A Case Study of Four European Authors, Palgrave. Page 87.

Bin qu'es père étoait un intelectuel "qui avoait kèr chosse solitude et chés etudes" et possédoait unne fin granne bibliothéque ed litérateur galloése, ch'seul libe in galloés qué Saunders Lewis a lu dins sn'éfanche étoait chobe Bibe dé chl'Evetche Morgan, ch'libe ed cantiques, et des commintaires d'école dé ch'diminche. Jelle Krol (2020), Minority Language Writers in the Wake of World War One: A Case Study of Four European Authors, Palgrave. Page 88.

Lewis a yeu été à ch'prestigieux lycée inglophone por garchons LiscardChapman T. Robin , Lewis, John Saunders , url=https://biography.wales/article/s10-LEWI-SAU-1893 , Dictionary of Welsh Biography , publisher = National Library of Wales , access-date = 19 éd Moai 2018 , date = 2014 dùch qu'il a été harchelé au début, rapport qu'il dvisoait mau inglais, et qué sn'inglais "étoait plein d'mots galloés". Avuc ech timps stapindant, Lewis est dévnu "un produit type dé ch'système éducatif inglais". Il est dévnu chl'éditeu dé ch'magazine dé ch'lycée et étoait tominfos à chobe bibliothéque, dù ch'qu'il lisoait chole litérateure contimporainne inglaise et, adolescint, avoait kèr chope poèsie mythopoétique et chope prose ed nationalisses irlindais conme William Butler Yeats, John Millington Synge, et Padraic Colum, qui réinvintoait ch'folklore et chome mythologie.Jelle Krol (2020), Minority Language Writers in the Wake of World War One: A Case Study of Four European Authors, Palgrave. Page 87-88.

vignette|220px|Saunders Lewis (Févérier 1916).

Lewis s'est pus tard ramintuvé qué grache à chés auteux, "J'a cminché por chope peurmière foés à comprinne chou qu'voloait dire ch'patriotisme et chl'esprit qu'signifoait chone nation. Et j'a bétot cminché à buser qu'chés coses qui avoait'ent ahérdu chole Irlinde étoait choles qué j'dévroais aherde à ch'Poéyis d'Galle."Jelle Krol (2020), Minority Language Writers in the Wake of World War One: A Case Study of Four European Authors, Palgrave. Page 88.

Chés peurmiers éssais d'Lewis à chole écrivure ed poèmes étoait'ent in inglais et inspirés per William Wordsworth, Walter Pater, John Wesley et chobe bibe dé ch'Roé Jaques.Jelle Krol (2020), Minority Language Writers in the Wake of World War One: A Case Study of Four European Authors, Palgrave. Page 88.

 Vie personnelle 
Après sn'intrée à chole Université d'Liverpool por étudier chole litérateur inglaise in 1911, Lewis aroait rincontré unne aute étudiante, Margaret Gilcriest, unne catholique dé ch'comté Wicklow et fervinte nationalisse politique et ceulturelle irlindaise, in déchimpe 1913.  Lewis et Gilcriest partageoait'ent un meme inthousiasme por chole litérateur, et dins leux lettes amoureusse, qui ont tertoutes été peubliées, il y a granmint d'référinches à chés écrivures ed Dora Sigerson, Katherine Tynan, James Clarence Mangan, Alice Meynell, Emily Lawless, Thomas Kettle, Daniel Corkery, et James Joyce.Jelle Krol (2020), Minority Language Writers in the Wake of World War One: A Case Study of Four European Authors, Palgrave. Page 89.

Après qu'és matante Ellen euche persuadé sin père d' "accepter chl'inévitape", Lewis et Margaret Gilcriest (1891-1984)ont été marriés in chole église Noter-Danme et Saint-Miché à Workington, dins ch'Cumberland, ch'31 Juillet 1924. Ils ont yeu unne file. LEWIS, JOHN SAUNDERS (1893-1985), Dictionary of Welsh Biography.Mair Saunders Jones, daughter of Plaid pioneer, dies, BBC News, 9 February 2011.

 Por aller pus lon 


 Lewis, Saunders (1985–2002), The Plays of Saunders Lewis, 4 vols, translated by Joseph P. Clancy.  ISBN 0-9540569-4-9,  , 0954056957, 0715406523.
 Lewis, Saunders (1993), Selected Poems, translated by Joseph P. Clancy. Cardiff: University of Wales Press.  ISBN 0-7083-1194-6.

 Référinches 
Catégorie:Politichien Catégorie:Poète Catégorie:écrivin